08017232112010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1723 


21 Δεκεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μετοχοποίηση υποχρεώσεων προς το Δημόσιο της 
Εταιρείας με την επωνυμία «Ανώνυμος Εταιρεία 
Ελληνικού Πυριτιδοποιείου και Καλυκοποιείου» 

(Α.Ε.Ε.Π.-Κ). 1 

Έγκριση διάθεσης μέρους περιουσιακών στοιχείων 
της υπό εκκαθάριση ασφαλιστικής Εταιρείας «ΑΒ- 

00 ΑΑΕΓΑΖ». 2 

Συμπλήρωση, τροποποίηση της Υ4α/Γ.Π. οικ. 40620/ 

6.12.2001 κοινής απόφασης των Υπουργών Οικο¬ 
νομικών και Υγείας και Πρόνοιας (ΦΕΚ Β' 1643/ 

10.12.2001). 3 

Μέτρα περιορισμού κυκλοφορίας φορτηγών αυτοκι¬ 
νήτων σε τμήματα των Εθνικών Οδών κατά τη διάρ¬ 
κεια του έτους 2002. 4 


ΑΠΟΦΑΣΕΙ Σ 

Αριθ.2/74564/0025 (1) 

Μετοχοποίηση υποχρεώσεων προς το Δημόσιο της Εται¬ 
ρείας με την επωνυμία «Ανώνυμος Εταιρεία Ελληνικού 
Πυριτιδοποιείου και Καλυκοποιείου» (Α.Ε.Ε.Π.-Κ). 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 14 του Ν. 2303/95 «Πληρω¬ 
μή αποδοχών δημοσίων υπαλλήλων μέσω Τραπεζικού Συ¬ 
στήματος και άλλες διατάξεις». 

2. Τον από 14.9.2001 αναλυτικό πίνακα χρεών της ΦΑΒΕ 
Αθηνών για την ΑΕΕΠ-Κ. 

3. Τοαπό 17.9.2001 Πρακτικό της Έκτακτης Γενικής Συ¬ 
νέλευσης των Μετόχων της Ανωνύμου Εταιρείας Ελληνι¬ 
κού Πυριτιδοποιείου και Καλυκοποιείου στην οποία απο- 


φασίστηκε η αύξηση του Μετοχικού Κεφαλαίου της κατά 
1.380.242.000 δρχ. δια κεφαλαιοποιήσεως ισόποσων 
απαιτήσεων του Ελληνικού Δημοσίου. 

4. Την αριθμ. 1100383/1330/Α0006 (ΦΕΚ 1485/τ.Β’/ 
31.10.2001) κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

Εγκρίνουμε: 

Την αύξηση του Μετοχικού Κεφαλαίου της Ανωνύμου 
Εταιρείας Ελληνικού Πυριτιδοποιείου και Καλυκοποιείου 
κατά το ποσό του ενός δισεκατομμυρίου τριακοσίων 
ογδόντα εκατομμυρίων διακοσίων σαράντα δύο χιλιάδων 
(1.380.242.000) δρχ. δια κεφαλαιοποιήσεως ισόποσων 
απαιτήσεων του Ελληνικού Δημοσίου και την έκδοση 
3.450.605 ονομαστικών μετοχών ονομαστικής αξίας 400 
δρχ. εκάστης. 

Την περιέλευση των ως άνω 3.450.605 μετοχών στο Ελ¬ 
ληνικό Δημόσιο και την καταβολή της αξίας αυτών με συμ¬ 
ψηφισμό ισόποσων οφειλών της παραπάνω εταιρείας οι 
οποίες αποσβέννυνται και ειδικότερα ποσού δρχ. 
1.380.242.264 που αναλύεται σε: Υπόλοιπο οφειλόμενο 
1.380.236.586 και προσαυξήσεις 5.678 το οποίο είναι βε¬ 
βαιωμένο από τη Δ.Ο.Υ. ΦΑΒΕ Αθηνών. Η διαφορά των 
264 δρχ. θα καταβληθεί από την Εταιρεία. 

Η Δ.Ο.Υ. ΦΑΒΕ Αθηνών στην οποία κοινοποιείται η πα¬ 
ρούσα παρακαλείται να μεριμνήσει για τη διαγραφή του 
παραπάνω ποσού και την έκδοση του σχετικού ΑΦΕΚπου 
θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση μας αυτή να δημοσιευθεί στην Εφημερίδα 
της Κυβέρνησης. 

Αθήνα, 18 Δεκεμβρίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ3-11261 (2) 

Έγκριση διάθεσης μέρους περιουσιακών στοιχείων της 
υπό εκκαθάριση ασφαλιστικής Εταιρείας «ΑΒΟΟ 
ΑΑΕΓΑΖ». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργα¬ 
να». 

β. Του Π.Δ. 397/88 «Οργανισμόςτου Υπουργείου Εμπο¬ 
ρίου» όπως ισχύει. 

γ. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

δ. Του Π.Δ. 59/96 «Σύσταση Γενικής Γραμματείας 
Εμπορίου στο Υπουργείο Ανάπτυξης». 

ε. Του Ν.Δ. 400/70 περί «Ιδιωτικής Επιχειρήσεως Ασφα- 
λίσεως» όπως ισχύει. 

2. Την με αριθμό 485/31.10.2001 (φεκ 1484 τεχ. Β') κοι¬ 
νή απόφαση του Πρωθυπουργού και του Υπουργού Ανά¬ 
πτυξης περί «Ανάθεσης αρμοδιοτήτων στους Υφυπουρ¬ 
γούς Ανάπτυξης». 

3. Την με αριθμό Β3-135/26.7.00 απόφαση της Υφυ¬ 
πουργού Ανάπτυξης «εξουσιοδότηση για υπογραφή εγ¬ 
γράφων με εντολή Υφυπουργού» όπως ισχύει. 

4. Την με αριθμ. Κ3-5631/2001 (ΦΕΚ 779/19.6.2001 
Τευχ. Β') απόφαση της Υφυπουργού Ανάπτυξης «Περί 
οριστικής ανάκλησης της άδειας σύστασης και λειτουρ¬ 
γίας της ασφαλιστικής εταιρείας» ΑΒΟΟ ΑΑΕΓΑΖ 

5. Την με αριθμ. Κ3-5632/2001 (ΦΕΚ 779/19.6.2001 
Τευχ. Β') απόφαση της Υφυπουργού Ανάπτυξης «Περί δέ¬ 
σμευσης κινητής και ακίνητης περιουσίας της ασφαλιστι¬ 
κής εταιρείας» ΑΒΘΟ ΑΑΕΓΑΖ 

6. Την Κ3-11261/01 αναφορά προϋπολογισμού εξόδων 
του επόπτου εκκαθάρισης ΤΑΤΣΗ ΑΓΑΜΕΜΝΩΝΑ, απο¬ 
φασίζουμε: 

Εγκρίνουμε όπως από τα περιουσιακά στοιχεία της υπό 
εκκαθάριση ασφαλιστικής εταιρείας «ΑΒΘΟ ΑΑΕΓΑΖ που 
είναι δεσμευμένα στην ΑΛΦΑ ΤΡΑΠΕΖΑ ΚΑΤ ΜΑΡΟΥΣΙΟΥ 
Λ. ΚΗΦΙΣΙΑΣ 60 15125 ΜΑΡΟΥΣΙ για ασφαλιστική τοποθέ¬ 
τηση του» κλ. λοιπ. ζημιών, να αποδεσμευτεί το ποσό των 
δέκα πέντε εκατομμυρίων (15.000.000) δρχ. 

Το ανωτέρω αναφερόμενο ποσό θα τεθεί στην διάθεση 
της επόπτου ασφαλιστικής εκκαθάρισης ΤΑΤΣΗ ΑΓΑΜΕ¬ 
ΜΝΩΝΑ προκειμένου να καλύψει σύμφωνα με την παρ. 8 
του άρθρου 12α του Ν.Δ. 400/70 επείγοντα έξοδα εκκα¬ 
θάρισης της κατηγορίας: 

- ΓΕΝΙΚΑ ΕΞΟΔΑ ΤΗΣ ΕΚΚΑΘΑΡΙΣΗΣ με απόδοση λο¬ 
γαριασμού. 

Το προαναφερόμενο ποσό θα συμψηφιστεί με τον απο¬ 
λογισμό των δαπανών που έχουν μέχρι σήμερα πραγμα¬ 
τοποιηθεί και θα αναζητηθούν τα αναλογούντα κονδύλια 


του κλάδου αυτοκινήτου για το σύνολο των μέχρι σήμερα 
πραγματοποιηθέντων εξόδων σύμφωνα με τις πρόνοιες 
της Κ3-8242/2001 Υπουργικής Απόφασης. 

Για όσα έξοδα δεν έχουμε σαφή εικόνα για τον κλάδο 
στον οποίο ανήκουν η κατανομή θα γίνει σύμφωνα με τα 
ποσοστά που ήδη έχουν αναφερθεί σε προγενέστερες 
Υπουργικές Αποφάσεις αποδέσμευσης περιουσιακών 
στοιχείων προς κάλυψη εξόδων εκκαθάρισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2001 

Με εντολή Υφυπουργού 
Ο Γ ενικός Γ ραμματέας Εμπρίου 

ΔΗΜ.ΜΑΡΔΑΣ 

-♦- 

Αριθ. Υ4α.οικ.45653 (3) 

Συμπλήρωση, τροποποίηση της Υ4α/Γ.Π. οικ. 40620/ 
6.12.2001 κοινής απόφασης των Υπουργών Οικονομι¬ 
κών και Υγείας και Πρόνοιας (ΦΕΚ Β' 1643/ 
10 . 12 . 2001 ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Του άρθρου 9του Ν. 2889/2001 (ΦΕΚΑ'37). 

2. Τις Υ4α/Γ.Π. οικ. 40620/6.12.2001 κοινής απόφασης 
των Υπουργών Οικονομικών και Υγείας και Πρόνοιας 
"Ολοήμερη λειτουργία νοσοκομείων και καθορισμός του 
ύψους της αμοιβής για επίσκεψη σε απογευματινό ια¬ 
τρείο, καθώς και του ποσοστού που κατανέμεται στο νο¬ 
σοκομείο και στο προσωπικό που απασχολείται στην 
ολοήμερη λειτουργία" (ΦΕΚΒ' 1643/10.12.2001). 

3. Της 1100383/1330/Α0006/31.10.2001 απόφασης του 
Πρωθυπουργού και του Υπουργού Οικονομικών "Καθορι¬ 
σμός Αρμοδιοτήτων των Υφυπουργών Οικονομικών" 
(ΦΕΚΒ' 1485/31.10.2001). 

4. Του άρθρου 29Α του Ν. 1558/1985 "Κυβέρνηση και 
κυβερνητικά όργανα", που προστέθηκε με το άρθρο 27 
του Ν. 2081/1992 (ΦΕΚ Α' 154) όπως αντικαταστάθηκε 
από τις διατάξεις της παρ. 2α του άρθρου 1 του Ν. 
2469/1997 (ΦΕΚΑ'38) και το γεγονός ότι απάτην απόφα¬ 
ση αυτή δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Συμπληρώνουμε την υπ' αριθ. Υ4α/Γ.Π οικ. 40620/ 
6.12.2001 (ΦΕΚ ΒΊ 643/10.12.2001) κοινή υπουργική 
απόφαση, ως εξής: 

1. Μέχρι την ολοκλήρωση της διαδικασίας εγκατάστα¬ 
σης Πανεπιστημιακών Κλινικών στο Πανεπιστημιακό Γε¬ 
νικό Νοσοκομείο Χόίδαρίου Αττικής και το Γενικό Περιφε¬ 
ρειακό Νοσοκομείο "Παπαγεωργίου", οι Πανεπιστημιακοί 
ιατροί που δικαιούνται να συμμετέχουν στα απογευματι- 

νά ιατρεία των νοσοκομείων α) ΓΝ "ΛΑΪΚΟ" β) ΓΝ ΊΠΠΟ- 
ΚΡΑΤΕΙΟ" γ) ΓΝ "ΕΥΑΓΓΕΛΙΣΜΟΣ" δ) ΓΝ ΑΛΕΞΑΝΔΡΑ ε) 
ΓΝ Παίδων "ΠΑΝΑΓΙΩΤΗ ΚΑΙ ΑΓΛΑΪΑΣ ΚΥΡΙΑΚΟΥ" στ) ΓΝ 
Παίδων "ΑΓ.ΣΟΦΙΑ" ζ) ΓΝ ΘΕΣΣΑΛΟΝΙΚΗΣ ΊΠΠΟΚΡΑ- 
ΤΕΙΟ" η) ΓΝ ΘΕΣΣΑΛΟΝΙΚΗΣ "ΑΧΕΠΑ" θ) ΑΙΓΙΝΗΤΕΙΟ και 
ι) ΑΡΕΤΑΙΕΙΟ μπορούννα δηλώσουν στη Διοίκησητου Νο¬ 
σοκομείου ότι επιθυμούν να ασκήσουν απογευματινό ια¬ 
τρείο, με τους όρους των παραγράφων 1,2 και 3 του άρ¬ 
θρου 9 του Ν. 2889/2001, σε χώρο εκτός του νοσοκομεί¬ 
ου, που θα λειτουργεί με δική τους ευθύνη ως τμήμα των 
απογευματινών ιατρείων του νοσοκομείου. Η άσκηση 
απογευματινού ιατρείου εκτός του νοσοκομείου είναι 
προσωρινή και δεν μπορεί να συνεχιστεί μετά την ολο¬ 
κλήρωση της παραπάνω εγκατάστασης κλινικών ή την 
ολοκλήρωση των αναγκαίων υποδομών για τη λειτουργία 
απογευματινών ιατρείων στα αναφερόμενα παραπάνω 
νοσοκομεία. 

Στις περιπτώσεις των παραπάνω απογευματινών ια¬ 
τρείων, ο ιατρός ενεργεί για λογαριασμό του νοσοκομεί¬ 
ου και εισπράττει την αμοιβή για επίσκεψη που ορίζεται 
στο άρθρο 2 της Υ4α/Γ.Π. οικ. 40620/6.12.2001 κοινής 
υπουργικής απόφασης εκδίδοντας θεωρημένες τριπλό¬ 
τυπες αποδείξεις είσπραξης, τις οποίες παραλαμβάνει 
από το νοσοκομείο. 

Ο ιατρός είναι δημόσιος υπόλογος για τη διαχείριση της 
εισπραττόμενης αμοιβής για επίσκεψη, από την οποία 
αποδίδει, σε μηνιαία βάση, α) ποσοστό 25% στο νοσοκο¬ 
μείο για να εισαχθεί στον ειδικό λογαριασμό και β) ποσο¬ 
στό 10% στον ειδικό λογαριασμό της παρ. 8 του άρθρου 
2 του Ν. 2530/1997. Ο ιατρός παρακρατεί ποσοστό 65% 
της προβλεπόμενης αμοιβής για επίσκεψη, αναλυόμενο 
σε 60% για την προβλεπόμενη στο άρθρο 6 της Υ4α/Γ.Π. 
οικ. 40620/6.12.2001 απόφασης αμοιβή του και ποσοστό 
5% για τα πάσης φύσεως έξοδα λειτουργίας του απογευ¬ 
ματινού ιατρείου. 

Σε περίπτωση που διενεργούνται διαγνωστικές και θε¬ 
ραπευτικές πράξεις που αναφέρονται στηνπαρ. 3του άρ¬ 
θρου 3 της Υ4α/Γ.Π οικ. 40620/6.12.2001 ακολουθείται η 
διαδικασία που προβλέπεται στηνπαρ. 1 του άρθρου 3 και 
στο στοιχ. Ε του άρθρου 6 της ίδιας απόφασης. 

2. Στο τέλος του άρθρου 2 της Υ4α/Γ.Π. οικ. 40620/ 
6.12.2001 προστίθεται στοιχ. Γ ως εξής: "Γ. Ειδικά για τις 
οικογενειακές ψυχιατρικές εξετάσεις και θεραπείες οι 
αμοιβές που αναφέρονται στα στοιχ. Α. και Β. προσαυξά¬ 
νονται κατά 30% και για τις ομαδικές ψυχιατρικές εξετά¬ 
σεις και θεραπείες, εφόσον αυτές περιλαμβάνουν τουλά¬ 
χιστον πέντε (5) άτομα, διπλασιάζονται". 

3. Στο τέλος της παρ. Α του άρθρου 6 της Υ4α/Γ.Π. οικ. 
40620/6.12.2001 απόφασής μας προστίθεται το εξής 
εδάφιο: "Όταν πρόκειται για Πανεπιστημιακούς ιατρούς, 
το νοσοκομείο παρακρατεί το 30% και αποδίδει το 10% 
στον ειδικό λογαριασμό της παρ. 8 του άρθρου 2 του Ν. 
2530/1997". 


4. Το στοιχείο Δτου άρθρου 6 της Υ4α/Γ.Π. οικ. 40620/ 
6.12.2001 αντικαθίσταται ως εξής: "Δ. Το προϊόν του ειδι¬ 
κού λογαριασμού που προέρχεται από τα βιοπαθολογικά, 
αιματολογικά, βιοχημικά, ενδοκρινολογικά εργαστήρια 
καθώς και τα εργαστήρια ιστοσυμβατότητας και πυρηνι¬ 
κής ιατρικής (ίπ νίίΐΌ εξετάσεις) ενοποιείται και κατανέμε- 
ται ως εξής: 

Το 30% κατανέμεται στους ιατρούς που διενεργούν 
απογευματινό εργαστήριο καιτο 70% παρακρατείται από 
το νοσοκομείο. 

Το 30% που αποδίδεται στους ιατρούς κατανέμεται ως 
εξής: 

α. Το 20% αποδίδεται στους Καθηγητές ή τους Διευθυ¬ 
ντές, που διενεργούν απογευματινό εργαστήριο. 

β. Το 50% αποδίδεται ισομερώς στους λοιπούς ιατρούς 
που διενεργούν απογευματινό εργαστήριο. Σε κάθε περί¬ 
πτωση, κάθε ένας από τους ιατρούς αυτούς δεν μπορεί να 
υπερβεί το 80% της αμοιβής του Καθηγητή ή του Διευθυ¬ 
ντή. Εάνπροκύπτει υπόλοιπο, αυτό παρακρατείται από το 
νοσοκομείο. 

γ. Το 30% αποδίδεται ισομερώς στους Επιμελητές Β' και 
στο λοιπό επιστημονικό προσωπικό των εργαστηρίων 
όπως είναι οι βιοχημικοί, χημικοί, βιολόγοι, φυσικοί ιατρι¬ 
κής και ακτινοφυσικοί που απασχολούνται στα απογευ¬ 
ματινά εργαστήρια. Κάθε ένας από τους Επιμελητές Β' 
και τους λοιπούς επιστήμονες μη ιατρούς δεν μπορεί να 
υπερβαίνει το 80% της αμοιβής του Επιμελητού Α'. Εάν 
προκύπτει υπόλοιπο, αυτό παρακρατείται από το νοσο¬ 
κομείο. 

Το προϊόν του ειδικού λογαριασμού που προέρχεται 
από τα εργαστήρια παθολογικής ανατομίας και κυτταρο¬ 
λογίας κατανέμεται ως εξής: 

α. Το 30% ανά πράξη αποδίδεται στον ιατρό που εκτέ- 
λεσετην πράξη. 

β. Το 5% ανά πράξη αποδίδεται στο Διευθυντή του τμή¬ 
ματος. Αν ο Διευθυντής είναι ο εκτελών την πράξη λαμβά¬ 
νει το 35% συνολικά. 

γ. Το υπόλοιπο του προϊόντος μέχρι το 50% του συνό¬ 
λου, αποδίδεται ισομερώς στους Επιμελητές Β' που απα¬ 
σχολούνται στην απογευματινή λειτουργία του εργαστη¬ 
ρίου ή του τμήματος. 

δ. Το 50% ανά πράξη παρακρατείται από το νοσοκο¬ 
μείο". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΑΛ. ΠΑΠΑΔΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ.78880/9283 (4) 

Μέτρα περιορισμού κυκλοφορίας φορτηγών αυτοκινή¬ 
των σε τμήματα των Εθνικών Οδών κατά τη διάρκεια 
του έτους 2002. 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 52, παρ. 8, του Ν. 2696/99 
(Α'57) "Κύρωση του Κώδικα Οδικής Κυκλοφορίας". 

2. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα των 
Εθνικών οδών, σε όλη την Επικράτεια και κατά τις ημέρες 
και ώρες του έτους που αναμένονται μεγάλες κυκλοφο- 
ριακές αιχμές, με στόχο την βελτίωση της οδικής κυκλο¬ 
φορίας και ασφάλειας, την καλύτερη διαχείριση της κυ¬ 
κλοφορίας, την μείωση των κυκλοφοριακών προβλημά¬ 
των, καθώς και την περιστολή των τροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης από 
τους πιο πάνω περιορισμούς για τα οχήματα οδικής βοήθει¬ 
ας και ορισμένες άλλες κατηγορίες φορτηγών αυτοκινήτων. 

4. Τις διατάξεις του άρθρου 27 του Ν. 2081/92 (ΑΊ54), 
με το οποίο προστέθηκε το άρθρο 29Α στο Ν. 1558/85 
(Α' 137) και το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Τις διατάξεις της υπ'αριθμ. 7004/3/31 από 30-10-2001 
«Ανάθεση αρμοδιοτήτων στον Υφυπουργό Δημόσιας Τά¬ 
ξης Ευάγγελο Μαλέσιο» (Α' -1477), αποφασίζουμε: 

Απαγορεύεται η κυκλοφορία όλωντων φορτηγών αυτο¬ 
κινήτων ωφελίμου φορτίου άνω του 1,5 τόνου στα τμήμα¬ 
τα των εθνικών οδών και κατά τις ημέρες και ώρες που 
ακολουθούν: 

Α. Κατά την περίοδο των εορτών των Χριστουγέννων και 
της Πρωτοχρονιάς: 

1. Στη Νέα Εθνική Οδό (Ν.Ε.Ο.) και στην Παλαιά Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), τη Δευτέρα 24 Δεκεμβρίου 2001 και τη 
Δευτέρα 31 Δεκεμβρίου 2001 και από 16.00 έως 21.00 
ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ¬ 
χρι τον κόμβο της Λεωφ. Κηφισού, την Τετάρτη 26 Δεκεμ¬ 
βρίου 2001 και την Τρίτη 11ανουάριου 2002 και από 17.00 
έως 22.00 ώρας. 

3. Στη Ν.Ε.Ο. Αθηνών - Λαμίας, στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), τη Δευτέρα 24 Δεκεμβρί¬ 
ου 2001 καιτη Δευτέρα 31 Δεκεμβρίου και από 16.00 έως 
21.00 ώρας. 


4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση), την Τετάρτη 26 Δε¬ 
κεμβρίου 2001 και την Τρίτη 1 Ιανουάριου 2002 και από 
17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11ο χιλιομ. μέχρι τη γέφυρα Στρυμώνα, στο ρεύμα εξό¬ 
δου, τη Δευτέρα 24 Δεκεμβρίου 2001 και τη Δευτέρα 31 
Δεκεμβρίου 2001 και από 16.00 έως 21.00 ώρας και στο 
ρεύμα εισόδου, την Τετάρτη 26 Δεκεμβρίου 2001 και την 
Τρίτη 1 Ιανουάριου 2002 και από 17.00 έως 22.00 ώρας. 

6. Στην Εθνική Οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34ο χιλιομ., στο ρεύμα 
εξόδου, τη Δευτέρα 24 Δεκεμβρίου 2001 και τη Δευτέρα 
31 Δεκεμβρίου 2001 και από 16.00έως21.00ώραςκαιστο 
ρεύμα εισόδου, την Τετάρτη 26 Δεκεμβρίου 2001 και την 
Τρίτη 1 Ιανουάριου 2002 και από 17.00 έως 22.00 ώρας. 

Β. Κατά το τριήμερο της Καθαρής Δευτέρας: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), την Παρασκευή 15 Μαρτίου 2002 και 
από 16.00 έως 21.00 ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ- 
χριτον κόμβο της Λεωφ. Κηφισού, τη Δευτέρα ΙδΜαρτί- 
ου 2002 και από 17.00 έως 22.00 ώρας. 

3. Στη Ν.Ε.Ο. Αθηνών - Λαμίας, στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), την Παρασκευή 15 Μαρ¬ 
τίου 2002 και από 16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση), τη Δευτέρα 18 Μαρ¬ 
τίου 2002 και από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11ο χιλιομ. μέχρι τη γέφυρα Στρυμώνα, στο ρεύμα εξό¬ 
δου, την Παρασκευή 15 Μαρτίου 2002 από 16.00 έως 
21.00 ώρας και στο ρεύμα εισόδου, τη Δευτέρα 18 Μαρ¬ 
τίου 2002 από 17.00 έως 22.00 ώρας. 

6. Στην Εθνική Οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34ο χιλιομ. αυτής, στο 
ρεύμα εξόδου, την Παρασκευή 15 Μαρτίου 2002 από 
16.00 έως 21.00 ώρας και στο ρεύμα εισόδου, τη Δευτέρα 
18 Μαρτίου 2002 από 17.00 έως 22.00 ώρας. 

Γ. Κατά τον εορτασμό της εθνικής εορτής της 25ης 
Μαρτίου: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), την Παρασκευή 22 Μαρτίου 2002 και 
από 16.00 έως 21.00 ώρας. 

2. Στη Ν.Ε.Ο, και στην Π.Ε.Ο. Πατρών- Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ¬ 
χρι τον κόμβο της Λεωφ. Κηφισού, τη Δευτέρα 25 Μαρτί¬ 
ου 2002 και από 17.00 έως 22.00 ώρας. 

3. Στη Ν.Ε.Ο. Αθηνών - Λαμίας στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), την Παρασκευή 22 Μαρ¬ 
τίου 2002 και από 16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση), τη Δευτέρα 25 Μαρ¬ 
τίου 2002 και από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11ο χιλιομ. μέχρι τη γέφυρα Στρυμώνα, στο ρεύμα εξό¬ 
δου, την Παρασκευή 22 Μαρτίου 2002 από 1600 έως 
21.00 ώρας και στο ρεύμα εισόδου, τη Δευτέρα 25 Μαρ¬ 
τίου 2002 από 17.00 έως 22.00 ώρας. 

6. Στην Εθνική Οδό Θεσσαλονίκης - Ν.Μουδανιών από 
την αερογέφυρα Ρυσίου μέχρι το 34ο χιλιομ., στο ρεύμα 
εξόδου, την Παρασκευή 22 Μαρτίου 2002 από 16.00 έως 
21.00 ώρας και στο ρεύμα εισόδου, τη Δευτέρα 25 Μαρ¬ 
τίου 2002 από 17.00 έως 22.00 ώρας. 

Δ. Κατά την περίοδο των εορτών του Πάσχα: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), την Μεγάλη Πέμπτη 2 Μάίου 2002 και τη 
Μεγάλη Παρασκευή 3 Μάίου 2002 και από 16.00 έως 
21.00 ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ¬ 
χρι τον κόμβο της Λεωφ. Κηφισού, τη Δευτέρα 6 Μάίου 
2002 και από 17.00 έως 22.00 ώρας. 

3. Στη Ν.Ε.Ο. Αθηνών - Λαμίας, στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), τη Μεγάλη Πέμπτη 2 
Μάίου 2002 και τη Μεγάλη Παρασκευή 3 Μάίου 2002 και 
από 16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση),τη Δευτέρα 6 Μάίου 
2002 και από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11ο χιλιομ. μέχρι τη γέφυρα Στρυμώνα , στο ρεύμα εξό¬ 
δου, τη Μεγάλη Πέμπτη 2 Μάίου 2002 και τη Μεγάλη Πα¬ 
ρασκευή 3 Μάίου 2002 από 16.00 έως 21.00 ώρας και στο 
ρεύμα εισόδου, τη Δευτέρα 6 Μάίου 2002 από 17.00 έως 
22.00 ώρας. 

6. Στην Εθνική Οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34ο χιλιομ., στο ρεύμα 
εξόδου, τη Μεγάλη Πέμπτη 2 Μάίου 2002 και τη Μεγάλη 
Παρασκευή 3 Μάίου 2002 από 16.00 έως 21.00 ώρας και 


στο ρεύμα εισόδου, τη Δευτέρα 6 Μάίου 2002 από 17.00 
έως 22.00 ώρας. 

Ε. Κατά την καλοκαιρινή περίοδο, από 7 Ιουνίου 2002 
μέχρι 8 Σεπτεμβρίου 2002: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), κάθε Παρασκευή και από 16.00 έως 
21.00 ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ¬ 
χρι τον κόμβο της Λεωφ. Κηφισού, κάθε Κυριακή και από 
17.00 έως 22.00 ώρας. 

3. Στη Ν.Ε.Ο. Αθηνών - Λαμίας, στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), κάθε Παρασκευή και από 
16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση), κάθε Κυριακή και 
από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11ο χιλιομ. μέχρι τη γέφυρα Στρυμώνα, στο ρεύμα εξό¬ 
δου, κάθε Παρασκευή από 16.00 έως 21.00 ώρας και στο 
ρεύμα εισόδου κάθε Κυριακή από 17.00 έως 22.00 ώρας. 

6. Στην Εθνική Οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34ο χιλιομ., στο ρεύμα 
εξόδου, κάθε Παρασκευή από 16.00 έως 21.00 ώρας και 
στο ρεύμα εισόδου, κάθε Κυριακή από 17.00 έως 22.00 
ώρας. 

7. Στην Ν.Ε.Ο. Αθηνών- Θεσσαλονίκης, στο ρεύμαπρος 
Αθήνα, από όρια νομού Πιερίας (χ.θ. 399) μέχρι τη Λάρι¬ 
σα (χ.θ. 356), κάθε Κυριακή από 18.00 έως 21.00 ώρας. 

8. Η απαγόρευση της κυκλοφορίας ισχύει και για την 
αργία της 15ης Αυγούστου, ημέρα Πέμπτη, οπότε εφαρ¬ 
μόζονται, στα ρεύματα εισόδου, για τη μέρα αυτή, τα πε¬ 
ριοριστικά μέτρα της Κυριακής, και, στα ρεύματα εξόδου, 
τη Τετάρτη 14 Αυγούστου, τα περιοριστικά μέτρα της Πα¬ 
ρασκευής. 

ΣΤ. Κατά το τριήμερο του Αγίου Πνεύματος: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), την Παρασκευή 21 Ιουνίου 2002 και από 
16.00 έως 21.00 ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ¬ 
χρι τον κόμβο της Λεωφ. Κηφισού, τη Δευτέρα 24 Ιουνίου 
2002 και από 17.00 έως 22.00 ώρας. 

3. Στη Ν.Ε.Ο. Αθηνών - Λαμίας, στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), την Παρασκευή 21 Ιουνί¬ 
ου 2002 και από 16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση), τη Δευτέρα 24 Ιουνί¬ 
ου 2002 και από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11 ο χιλιομ. μέχρι τη γέφυρα Στρυμώνα, στο ρεύμα εξό¬ 
δου, την Παρασκευή 21 Ιουνίου 2002 από 16.00 έως21.00 
ώρας και στο ρεύμα εισόδου, τη Δευτέρα 24 Ιουνίου 2002 
από 17.00 έως 22.00 ώρας. 

6. Στην Εθνική Οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34ο χιλιομ. αυτής, στο 
ρεύμαεξόδου,τηνΠαρασκευή21 Ιουνίου 2002 από 16.00 
έως 21.00 ώρας και στο ρεύμα εισόδου, τη Δευτέρα 24 
Ιουνίου 2002 από 17.00 έως 22.00 ώρας. 

7. Ειδικά για τη Κυριακή 23 Ιουνίου 2002 δεν θα ισχύ- 
σουν τα μέτρα απαγόρευσης που προβλέπονται στην 
προηγούμενη παράγραφο Ε της παρούσας απόφασης. 

Ζ. Κατά τον εορτασμό της εθνικής εορτής της 28ης 
Οκτωβρίου: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), την Παρασκευή 25 Οκτωβρίου 2002 και 
από 16.00 έως 21.00 ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέ¬ 
χρι τον κόμβο της Λεωφ. Κηφισού, τη Δευτέρα 28 Οκτω¬ 
βρίου 2002 και από 17.00 έως 22.00 ώρας. 

3. Στη Ν.Ε.Ο. Αθηνών - Λαμίας, στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), την Παρασκευή 25 Οκτω¬ 
βρίου 2002 και από 16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο Μπράλου (Θερμοπύλες) μέχρι 
τον κόμβο Τατοίου (Μεταμόρφωση), τη Δευτέρα 28 
Οκτωβρίου 2002 και από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11 ο χιλιομ. μέχρι τη γέφυρα Στρυμώνα, στο ρεύμα εξό¬ 
δου, την Παρασκευή 25 Οκτωβρίου 2002 απο 16.00 έως 


21.00 ώρας και στο ρεύμα εισόδου, τη Δευτέρα 28 Οκτω¬ 
βρίου 2002 από 17.00 έως 22.00 ώρας. 

6. Στην Εθνική Οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34ο χιλιομ., στο ρεύμα 
εξόδου, την Παρασκευή 25 Οκτωβρίου 2002 από 16.00 
έως 21.00 ώρας και στο ρεύμα εισόδου, τη Δευτέρα 28 
Οκτωβρίου 2002 από 17.00 έως 22.00 ώρας. 

Η Σε όλες τις παραπάνω ημέρες και ώρες απαγορεύε¬ 
ται επίσης η κυκλοφορία φορτηγών αυτοκινήτων ωφέλι¬ 
μου φορτίου άνω του 1,5 τόνου και στην εθνική οδό Σχη- 
ματαρίου - Χαλκίδας, από τη διασταύρωση της με τη 
Ν.Ε.Ο Αθηνών - Λαμίας μέχρι την υψηλή γέφυρα Χαλκί¬ 
δας (χ.θ. 12 + 300). 

Ο 1. Εξαιρούνται της απαγόρευσης κυκλοφορίας τα 
οχήματα Οδικής Βοήθειας, τα φορτηγά αυτοκίνητα των 
ΕΛΤΑ, τα φορτηγά αυτοκίνητα των εταιρειών διανομής 
Τύπου και τα φορτηγά αυτοκίνητα που μεταφέρουν πα¬ 
στεριωμένο γάλα, νωπά ψάρια και κρέας. 

2. Επίσης εξαιρούνται της απαγόρευσης αυτής τα βυ¬ 
τιοφόρα υγρών καυσίμων, και όσον αφορά στο ρεύμα 
εξόδου, μόνο για το τμήμα από διασταύρωση Ρεντίνας 
μέχριτη γέφυρα Στρυμώνα, στην Εθνική Οδό Θεσσαλονί¬ 
κης - Καβάλας. 

I. Με νεώτερη απόφασή μας θα καθοριστεί η απαγό¬ 
ρευση κυκλοφορίας των φορτηγών αυτοκινήτων ωφέλι¬ 
μου φορτίου άνω του 1,5 τόνου για την περίοδο της εορ¬ 
τής της Πρωτομαγιάς. 

ΙΑ. Οι παραβάτες της παρούσας τιμωρούνται σύμφωνα 
με τις διατάξεις της παρ. 8 του άρθρου 52 του Κώδικα Οδι¬ 
κής Κυκλοφορίας (Ν. 2696/99, ΦΕΚ57Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΒΑΣΩ ΠΑΠΑΝΔΡΕΟΥ ΧΡΙΣΤΟΣ ΒΕΡΕΛΗΣ 

ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ ΜΑΛΕΣΙΟΣ 





23466 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 

θ-ΓΠ3ίΙ: \Λ/θθΓΠ35ΪΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























